jkorsvik/nowiki_second_scrape_merged huggingface dataset:
Chuanqi

Chuanqi kan sikte til:

Den kinesiske fortellingsformen Chuanqi,
Den kinesiske operaformen Chuanqi.
Raffaele Cadorna

Raffaele Cadorna (født 9. februar 1815 i Milano, død 6. februar 1897 i Moncalieri i provinsen Torino) var en italiensk greve og offiser, bror til Carlo Cadorna, og faren til generalen Luigi Cadorna. Han var en av de sentrale italienske generalene under Italias samling.
Han begynte på de piedmontesiske militærakademiet i Torino i 1832. I 1840 gikk han inn i ingeniørkorpset og  deltok som ingeniøroffiser i den første italienske frigjøringskrig mot Østerrike.
Under Krimkrigen tjenestegjorde han ved de piedmontesiske styrkene i 1855, og i 1859 ble han utnevnt til oberst. I 1860 krigsminister i det republikanske styret i Toscana. Han tjenestegjorde som generalløytnant under den tredje italienske frigjøringskrig i 1866 og i 1870 ledet innmarsjen i Kirkestaten og erobringen av Roma. 
I 1871 ble han senator, og gikk av som offiser i 1877. 
Han ble tildelt en rekke ordner, blant annet utnevnt til ridder av Annunziataordenen, ridder av Sankt Mauritius' og Sankt Lasarus' orden og ridder av Italias kroneorden, alle i 1895.
Cadorna ga i 1889 ut boka La liberazione di Roma nelll'anno 1870 ed il plebiscito .


== Referanser ==
Oliver Dahl-Goli

Oliver Dahl-Goli (født 13. august 1897 i Sandar, Vestfold, død 19. juli 1976 i Bergen)  var en norsk predikant og organisasjonsleder. Han var generalsekretær i Den indre Sjømannsmisjon fra 1929 til 1962. I 1961 ble han valgt til stortingsrepresentant fra Bergen for Kristelig Folkeparti på en fellesliste mellom Høyre og KrF. Han fikk bare en periode på Stortinget.Som ung tok Oliver Dahl-Goli utdanning som møbeltapetserer på Tønsbergs tekniske fagskole. Han praktiserte i yrket fra 1913 til 1916. Han gikk så Vestlandske Indremisjonsforbunds bibelskole og ble deretter reisesekretær Det Vestlandske Indremisjonsforbund. Fra 1918 til 1921 hadde han hele landet som arbeidsfelt, deretter var han to år i Finnmark og tre år i Romsdal før han i 1927 begynte i Den indre Sjømannsmisjon, først som reisesekretær i to år, siden som sekretær for landsstyret, fra 1932 med tittel generalsekretær. Fra 1930 til 1961 var han også redaktør for organisasjonens ukeblad Fiskerens Venn.


== Utmerkelser ==
Ridder av dansk Dannebrogs orden 1958
Kongens fortjenstmedalje i gull 1964


== Utgivelser ==
Livet er slik 1952
Hvis det er drøm 1956
I dag ved kilden Andaktsbok 1957


== Referanser ==


== Eksterne lenker ==
(no) Oliver Dahl-Goli hos Stortinget 
(no) Oliver Dahl-Goli hos Norsk senter for forskningsdata
Cupfinalen i fotball for menn 2013

Cupfinalen for herrer 2013 var en fotballkamp som ble spilt mellom Rosenborg Ballklub (RBK) og Molde søndag 24. november 2013 på Ullevaal Stadion, og avsluttet Norgesmesterskapet i fotball for menn 2013. Kampen var den 108. cupfinalen for herrer og den 71. finalen som ble spilt på Ullevaal Stadion. Molde ble cupmestre etter å ha beseiret RBK 4–2.


== Kampdetaljer ==


== Dommere ==


== Veien til Ullevaal ==


== Eksterne lenker ==
NM-menn hos fotball.no
Paul Enock

Paul Alan Enock (født 9. juli 1934 i Sydney, død 24. februar 2013 i Langley), var en australskfødt canadisk skøyteløper som representerte Canada under Vinter-OL 1968 i Grenoble. Han hadde tidligere konkurrert i sykling og deltok blant annet i sykling under Samveldelekene 1958 i Cardiff, Wales.


== Personlige rekorder ==


== Internasjonale mesterskap ==
Olympiske leker (Vinter) deltatt i ett OL ved to konkurranser.

Grenoble 1968 på 5 000 m og 10 000 m.Beste resultat 15.-plass på 10 000 m i Grenoble 1968.Allround-VM på skøyter deltatt fire ganger.

Moskva 1962, Oslo 1965, Göteborg 1966 og Göteborg 1968.Beste resultat 13.-plass sammenlagt i Oslo 1965.


== Referanser ==


== Eksterne lenker ==
(en) Paul Enock – Olympics.com 
(en) Paul Enock – Olympic.org 
(en) Paul Enock – Olympedia 
(en) Paul Enock – Sports-Reference (OL-resultater – arkivert) 
(en) Paul Enock – Commonwealth Games Federation 
(en) Paul Enock – Speedskatingbase.eu 
(en) Paul Enock – SpeedSkatingNews.info 
(en) Paul Enock – SpeedSkatingStats.com 
(en) Paul Enock – TheSports.org 
(en) Profil på Canadas OL-komites sider
(en) Profil på www.ISU.html.infostradasports.com sine nettsider. (distanseresultater)
(en) Nekrolog i Vancouver Sun, Publisert 1. mars 2013.
Paul Enock er død Arkivert 21. april 2013 hos Wayback Machine. Nekrolog/minneord fra Åge Dalby for Norges Skøyteforbund
Skøyteløper Paul Enock, Canada, V. Rek. 3000 m. 4.37,2. , Ingvaldsen – Bilde med resultatavlen, Enock og banemester Ingvaldsen etter Enocks uoffisielle verdensrekord på 3 000 m for herrer på Hamar 10. februar 1962.
China Girl

«China Girl» er en sang skrevet av David Bowie og Iggy Pop i 1977, i deres periode i Berlin. Sangen ble først utgitt på Pops album The Idiot i 1977, og ble siden utgitt av Bowie i 1983 på albumet Let’s Dance. Ved hjelp av Nile Rodgers' polerte produksjon og Stevie Ray Vaughans umiskjennelige gitar ble versjonen på Let's Dance en stor hit.«China Girl» regnes som en av Bowies mest kjente sanger. I Norge havnet den på 7.-plass på VG-lista. Det ble laget en musikkvideo av China Girl, som inneholdt video av Bowie og modellen Geeling Ng (senere Geeling Ching). Bowie beskrev videoene av Let’s Dance og China Girl som et «veldig enkelt, veldig direkte utspill mot rasisme».


== Referanser ==


== Eksterne lenker ==
(en) China Girl på MusicBrainz 
(en) China Girl på MusicBrainz 
(en) China Girl på Spotify
Ambita

Ambita AS, tidligere Norsk eiendomsinformasjon, er et norsk aksjeselskap som tilbyr IKT-tjenester, -systemer og -produkter med basis i eiendoms- og kartinformasjon, blant annet fra kommuner, boligbyggelag, energiverk og Kartverket. Informasjon fra grunnboken og matrikkelen er sentrale elementer i selskapets løsninger.
Ambita ble etablert i 1987 og har hovedkontor i Oslo og avdelingskontor i Bergen. Selskapet har omkring 75 ansatte.
Selskapet var pr. 2020 100 % statseid, men ble konkurranseutsatt i 2014 og regjeringen Solberg fikk fullmakt fra Stortinget til å selge seg ned i selskapet. I april 2021 besluttet regjeringen å selge selskapet til Sikri.


== Referanser ==


== Eksterne lenker ==
Offisielt nettsted
Ziggy Stardust (sang)

«Ziggy Stardust» er en sang av David Bowie på albumet The Rise and Fall of Ziggy Stardust and the Spiders from Mars, utgitt i 1972. Sangen er en av Bowies mest kjente fra 1970-tallet, og en av de mest kjente glam-rock-sangene. «Ziggy Stardust» er rangert på 277.-plass i Rolling Stone Magazines liste over de 500 beste sangene gjennom tidene.
Sangen forteller om romvesenet Ziggy Stardust fra Mars som er kommet til jorden, og hans band, The Spiders from Mars. I 1972-1973 brukte Bowie «The Spiders from Mars» som navn på sitt turnéband, og han selv tok rollen som «Ziggy Stardust».
Første gang sangen ble fremført for offentligheten, var da Bowie fremførte låten på BBC-programmet «Sounds of the 70s» med Bob Harris 1. januar 1972, sammen med flere sanger fra albumet, men ble sendt først 7. februar. 16. mai 1972 spilte han den også på samme program, da DJ var John Peel. Begge disse fremføringene er offisielt utgitt på albumet Bowie at the Beeb.
Sangen ble utgitt som B-side til «The Jean Genie» i 1972, og en singel med en liveversjon av «Ziggy Stardust» fra Santa Monica '72 ble utgitt som singel i 1994.


== Livefremføringer ==
«Ziggy Stardust» har oppgjennom årene vært en livefavoritt for Bowie, og har blitt spilt på de fleste av hans turnéer. Følgende opptredener er offisielt utgitt:

To innspillinger for BBC «Sounds of the 70s» 1. januar og 16. mai 1972, på albumet Bowie at the Beeb
Et konsertopptak fra Santa Monica Civic Auditorium, Santa Monica, USA fra 20. oktober 1972 ble utgitt på livealbumet Santa Monica '72, og ble også utgitt som singel på CD i 1994 for å promotere utgivelsen av dette albumet.
Et konsertopptak fra Hammersmith Odeon i London 3. juli 1973 ble utgitt på konsertvideoen Ziggy Stardust and the Spiders from Mars og livealbumet Ziggy Stardust - The Motion Picture
Et konsertopptak fra Philadelphia Spectrum, Philadelphia, USA 28.–29. april 1978 ble utgitt på Stage.
Et konsertopptak fra Point Theatre i Dublin 22.–23. november 2003 ble utgitt på A Reality Tour.Bowie har sangen, delvis eller fast, på følgende turnéer:

Ziggy Stardust-turnéen (1972–1973)
Stage-turnéen (1978)
Sound+Vision-turnéen (1990)
Mini-turnéen (2000)
Heathen Tour (2002)
A Reality Tour (2003–2004)


== Musikere ==
David Bowie - vokal
Mick Ronson - gitar
Trevor Bolder - bass
Mick Woodmansey - trommer
Aerospace Industrial Development Corporation

Aerospace Industrial Development Corporation (kinesisk: 漢翔航空工業股份有限公司), forkortet AIDC, er en statseid flyprodusent i Republikken Kina. Produsenten er kjent for å ha utviklet jagerflyet AIDC Ching-Kuo.
AIDC ble grunnlagt 1. mars 1969.


== Eksterne lenker ==
Offisielt nettsted 
(en) Aerospace Industrial Development Corporation – kategori av bilder, video eller lyd på Commons
Arnold Layne

«Arnold Layne» er en sang fra det psykedeliske rockebandet Pink Floyd, skrevet av Syd Barrett. Sangen ble gitt ut i 1967 som bandets første singel. Den ble ikke med på debutalbumet The Piper at the Gates of Dawn fra samme år, men er med på alle samlealbumene til Pink Floyd, hvorav Relics fra 1970 var det første. Konsertversjoner med David Gilmour på vokal er med på albumene Ummagumma fra 1969 og Pulse fra 1994.
Sangen handler om en mannlig transvestitt ved navn Arnold Layne som stjeler kvinneklær fra tørkestativ. 
10. mai 2007 fremførte David Gilmour, Richard Wright og Nick Mason sangen under en hyllestkonsert for Syd Barrett, The Madcap's Last Laugh. Denne opptredenen ble Wrights siste konsertopptreden før han døde et år senere.
En musikkvideo av sangen ble spilt inn hvor man ser bandmedlemmene tulle med en dukke, som settes sammen, demonteres, blir påkledd og drøsser rundt på under videoen. 


== Eksterne lenker ==
(en) Arnold Layne på Discogs 
(en) Arnold Layne på MusicBrainz
Julius Jakhelln (1832–1919)

Julius Herman Jakhelln (født 7. september 1832 i Bodø, død 18. juli 1919) var en norsk trelasthandler. Han var sønn av Christian Albrecht Jackhelln, og gift med Ragnhild Astrup, datter av sorenskriver Nils Astrup.
Jakhelln kjøpte store eiendommer i Bindal i Nordland og bygde sagbruk ved utløpet av Bindalsfjorden. Herfra drev han en omfattende eksport av trelast. Fridtjof Plahte ble først samarbeidspartner, og siden overtok han eiendommene i Bindal, i dag kjent som Plahtes eiendommer.Sammen med Johan Sørensen dannet Julius Jakhelln firmaet Sørensen & Jakhelln i Bilbao i Spania. Senere ble deres felles virksomhet drevet fra Høvik gjennom firmaet La Compañia de Maderas. 
I 1885 lot han oppføre et herskapelig hus i Urianienborg terrasse 2 i Homansbyen i Oslo, på folkemunne kjent som «Uranienborgslottet.» Arkitekt for huset var Paul Due.I 1892 var han en av grunnleggerne av aksjeselskapet Christiania Portland Cementfabrik, som i 25 år var eneste sementprodusent i Norge, med fabrikk i Slemmestad. Selskapet ble i 1968 fusjonert til Norcem. 


== Se også ==
Jakhelln (slekt)


== Referanser ==
Periferienheten Øyene

Periferienheten Øyene (gresk: Περιφερειακή Ενότητα Νήσων, Periferiakí enótita Níson) er en regional enhet og en av de åtte periferienheter i periferien Attikí. Den ble opprettet ved den administrative reformen i 2010, og var tidligere en del av prefekturet Pireus. Den regionale enheten dekker De saroniske øyer, en liten del av halvøya Peloponnes, og noen få øyer utenfor kysten av østlige Peloponnes.
Periferienheten består av kommunene (nummer på kartet)

Salamis (10)
Angistri (2)
Egina (3)
Poros (9)
Trizinia (12)
Hydra (13)
Spetses (11)
Kythira (6)


== Referanser ==
ATR 72

ATR 72 er et tomotors turbopropfly med kort rekkevidde. ATR 72 blir bygget av den fransk-italienske flyprodusenten ATR. Dette flyet er en strukket variant av ATR 42. Det kan ta opp til 78 passasjerer i vanlig konfigurasjon, og flys av to piloter.
ATR 72 ble utviklet fra ATR 42 for å øke setekapasiteten fra 48 til 78 ved å strekke flykroppen med 4,5 meter (15 fot), øke vingespennet, sette inn kraftigere motorer, og øke drivstoff-kapasiteten med ca 10 prosent. ATR 72 ble annonsert for første gang i 1986, og fløy sin jomfrutur den 27. oktober 1988. Ett år senere, den 27. oktober 1989 ble Finnair det første flyselskapet til å sette flyet i trafikk. Siden da har minst 400 ATR 72 blitt levert over hele verden og med mange i bestilling. SAS, Danish Air Transport, LOT Polish Airlines og SprintAir er noen av selskapene som bruker ATR 72 daglig.


== Litteratur ==
Jackson, Paul. Jane's All The World's Aircraft 2003–2004. Coulsdon, UK: Jane's Information Group, 2003. ISBN 0-7106-2537-5.
Taylor, Michael J. H. Brassey's World Aircraft & Systems Directory 1999/2000. London: Brassey's, 1999. ISBN 1-85753-245-7.


== Eksterne lenker ==
ATR 72 Twin Turboprop Passenger Aircraft, Europe
Jacob Oxholm

Jacob Frederik Oxholm (født 29. desember 1781 i Trondhjem, død 25. september 1832 samme sted) var en norsk kjøpmann, bankdirektør, børskommissær og stortingsmann for Trondhjem.
Han var av dansk embedsmannsslekt som sønn av premierløytnant i marinen og kammerråd Lorentz Alexander Oxholm og hustru Margrethe Hedevig Bastholm. Farbroren var generalmajor og generalguvernør i Dansk Vestindia Peter Lotharius Oxholm, mens morbroren var prest Christian Bastholm, i samtiden en høyt ansett predikant og teolog. Foreldrene kom til Trondhjem fra København et par år før han ble født. Faren ble kobbertollforvalter, senere byens måler, veier og vraker.Jacob Oxholm gikk i lære ved Hans Knudtzon & Co., et av samtidens største handelshus i Trondhjem. Deretter drev han selvstendig handelsvirksomhet i Hammerfest i et par år, hvorpå han i 1809 fikk borgerbrev som kjøpmann i Trondhjem. Samme år giftet han seg med Anne Marie Wille, datter av stiftsprost Hans Jacob Wille.Oxholm møtte på Stortinget for Johan Christian Wildhagen fra 1815 til 1817, deretter innvalgt i alle perioder mellom 1821 og 1832. Oxholm var sekretær i både Stortinget og Lagtinget. Han var uavbrutt medlem av komiteene for finans-, bank- og skattevesenet, og stod sentralt i arbeidet med å lokalisere Norges Banks hovedkontor til Trondhjem, hvor han fra 1817 fungerte som direksjonens første formann. Oxholm ble også beskikket som kommissær ved Trondhjems Børs fra etableringen i 1819. Han var bidragsyter til Trondhjems Sparebanks grunnfond i 1823 og ble medlem av direksjonen i 1825.Oxholm engasjerte seg i byens selskapsliv som sanger og skuespiller. Han var blant stifterne av Klubselskabet Harmonien.


== Referanser ==


== Eksterne lenker ==
(no) Jacob Oxholm hos Norsk senter for forskningsdata
Sanktpeterskjerm

Sanktpeterskjerm (Crithmum maritimum) er en plante i skjermplantefamilien som vokser på havstrender.
Den er en lav til middelshøy, grenet og flerårig urt. Bladene og stenglene er glatte og sukkulente. Blomstene er gulgrønne og sitter i 30–60 mm brede skjermer. Den vokser alltid nær havet, som regel på klipper og berg, men av og til på sand- og grusstrender.I Frankrike, England, Wales og Sør-Irland er sanktpeterskjerm en karakteristisk plante for de laveste delene av bergvegger ved havet. Plantene som vokser i bergspekker i denne sonen må tåle mye saltsprut. På de samme stedene vokser også Spergularia rupicola, fjærekoll og rødsvingel.Sanktpeterskjerm er den eneste arten i slekten Crithmum. Den er vanlig omkring Middelhavet og Svartehavet, langs atlanterhavskysten fra Marokko til Nord-Frankrike og på Azorene, Madeira og Kanariøyene. Videre finnes den langs vestkysten av De britiske øyer til Skottland og langs østkysten nordover til Great Yarmouth. Arten har i seinere år spredd seg mye og finnes nå også i Nederland, Belgia og på den tyske øya Helgoland.I Norge ble de første funnene gjort på Lista i 2001. Etterpå er den funnet i Hå, Flekkefjord og Kristiansand. Dette tas som et tegn på at klimaet i Norge blir varmere. I Storbritannia finnes sanktpeterskjerm kun i områder der kaldeste måned har middeltemperatur høyere enn 4 °C. Det vil si at den potensielle utbredelsen i Norge er ytterst på vestlandskysten nordover fra Kristiansand.


== Referanser ==


== Eksterne lenker ==

(en) Sanktpeterskjerm – oversikt og omtale av artene i WORMS-databasen 
(en) Sanktpeterskjerm i Encyclopedia of Life 
(en) Sanktpeterskjerm i Global Biodiversity Information Facility 
(no) Sanktpeterskjerm hos Artsdatabanken 
(sv) Sanktpeterskjerm hos Dyntaxa 
(en) Sanktpeterskjerm hos NCBI 
(en) Sanktpeterskjerm hos The International Plant Names Index 
(en) Sanktpeterskjerm hos Tropicos 
(en) Kategori:Crithmum maritimum – bilder, video eller lyd på Wikimedia Commons 
(en) Crithmum maritimum – galleri av bilder, video eller lyd på Wikimedia Commons 
Crithmum maritimum – detaljert informasjon på Wikispecies
Knut Prestnes

Knut Prestnes (født 6. mai 1949) er en norsk lokalpolitiker og industrileder. Ved kommunevalget 2011 var han for fjerde gang Senterpartiets toppkandidat i Kvinnherad kommune. Etter valget inngikk han en samarbeidsavtale med Arbeiderpartiet, Venstre og Fremskrittspartiet, en avtale som Senterpartiet ikke stilte seg bak. Prestnes valgte da å melde seg ut av partiet og fortsette som uavhengig kommunestyrerepresentant.Prestnes blei første gang valgt inn i kommunestyret i 1999. Han blei samme år valgt til varaordfører i kommunen. Etter kommunevalget i 2003 meldte han seg ut av Senterpartiet, også da på grunn av uenighet om alliansevalg. Han meldte seg imidlertid inn igjen etter få dager. Ved konstituering av kommunestyret stemte 16 representanter av 45 for Prestnes som ordfører.Prestnes er utdanna ingeniør. Han har sia 1973 arbeidd i HMR-konsernet, som har utgangspunkt i familiebedriften Husnes Mek og Rør. Fra 1981 var han daglig leder / konsernsjef. 
Prestnes var i 2008 den kommunepolitikeren i Norge som hadde nest høyst inntekt. I ei lokal meningsmåling i 2012 oppgav 25 prosent at de mente Prestnes er den kvinnhering som har størst makt. Han var den som fikk flest «stemmer» i denne målinga.


== Referanser ==


== Kilder ==
«Industrileiar mot nye utfordringar», fødselsdagsomtale i Bergens Tidende 6. mai 1999.
Terje Kollbotn

Terje Kollbotn (født 1. desember 1951) er en fagforeningsleder og Rødt-politiker fra Odda. Han har vært medlem av kommunestyret der sia 1991. Han har vært sentral i fagforeningsmiljøet i kommunen i mer enn 25 år, blant annet som leder av samorganisasjonen (LO i Odda/Indre Hardanger) fra 1988 til 2012. Han har også vært leder av Hardangeraksjonen mot EU. I Rødt (tidligere RV) har han vært fylkesleder i Hordaland og faglig leder nasjonalt. 
Kollbotn er i perioden 2011–15 første vararepresentant til fylkestinget. Ved stortingsvalget 2013 var han tredjekandidat for Rødt i Hordaland. I 2021 ble han valgt som 1.vara til Stortinget for Rødt i Hordaland valgkrets. 
Kollbotn er opprinnelig industriarbeider. Han er nå leder for bygg- og anleggsavdelinga ved Norsk Vasskraft- og Industristadmuseum.


== Referanser ==


== Kilder ==
«Stiller ikke til LO-gjenvalg», Hardanger Folkeblad 14. mars 2012; besøkt 26. juni 2013.
«16 lister frå Hordaland godkjend til stortingsvalet», Hardanger Folkeblad 3. juni 2012; besøkt 26. juni 2013.
J.B. Priestley

J.B. Priestley kan sikte til 

Den engelske forfatter og dramatiker John Boynton Priestley (1894-1984)
Den kanadiske skuespiller Jason Bradley Priestley (1969-)
Iril Schau Johansen

Iril Kirstine Schau Johansen (født 23. januar 1971 i Brekke i Sogn) er en norsk lokalpolitiker for Høyre. Ved kommunevalget 2011 var hun partiets toppkandidat i Voss kommune. Hun hadde før dette en periode bak seg i kommunestyret.
Johansen er fra 2004 turistsjef i Voss.


== Referanser ==


== Kilder ==
«Klar for ordførarjobben», Hordaland 5. september 2011; besøkt 26. juni 2013.


== Eksterne lenker ==
(no) Iril Schau Johansen hos Stortinget 
(no) Iril Schau Johansen hos Norsk senter for forskningsdata
Alessandro De Marchi

Alessandro De Marchi (født 19. mai 1986 i San Daniele del Friuli) er en italiensk profesjonell landeveissyklist. Han  ble profesjonell før 2011-sesongen for Androni Giocattoli. 


== Meritter ==


== Referanser ==


== Eksterne lenker ==
(en) Alessandro De Marchi – kategori av bilder, video eller lyd på Commons 
(en) Alessandro De Marchi – Olympedia 
(en) Alessandro De Marchi – Sports-Reference (OL-resultater – arkivert) 
(en) Alessandro De Marchi – ProCyclingStats 
(en) Alessandro De Marchi – Cycling Archives 
(en) Alessandro De Marchi – Cycling Quotient 
(en) Alessandro De Marchi – CycleBase
Kårstein Eidem Løvaas

Kårstein Eidem Løvaas (født 10. november 1967) er en norsk politiker (H), lobbyist og tidligere radioprogramleder, bosatt på Nøtterøy. Han var stortingsrepresentant for Vestfold fra 2013 til 2021.
Han ble født i New Orleans, der foreldrene arbeidet for sjømannsmisjonen, og vokste opp i Alvdal og Sør-Odal. Han gikk Øvrebyen videregående skole på Kongsvinger. Han var også aktiv i Unge Høyre, Riksmålsforbundet og leder for ungdomsavdelingen av Norges Forsvarsforening. Han gikk befalsskole og studerte så sosialøkonomi ved Lunds universitet i Skåne, hvor han var president i ANSA.Løvaas arbeidet mange år i mediebransjen; fra 1992 til 1994 jobbet han i svenske Z-radio, og fra 1994 til 2013 i norske P4 som journalist, programleder og programsjef. Fra 2004 til 2005 var han kommunikasjonssjef i Vestfold fylkeskommune.
Løvaas var medlem av Nøtterøy kommunestyre og leder i hovedutvalget for oppvekst og kultur fra 2007 til 2011. Fra 2013 til 2021 var han stortingsrepresentant for Vestfold. Han satt i Stortingets familie- og kulturkomite fra 2013 til 2017 og Stortingets næringskomité fra 2017 til 2021. På nominasjonsmøtet før stortingsvalget 2021 tapte han med én stemme mot Erlend Larsen om førsteplassen på Høyres liste i Vestfold.Etter tiden på Stortinget ble han ansatt som myndighetskontakt for Reitan-gruppens handelsvirksomhet.
Han er sønn av forfatter Velaug Eidem Løvaas og bror til tidligere ordfører i Oppegård kommune Ildri Eidem Løvaas.


== Referanser ==


== Eksterne lenker ==
(en) Kårstein Eidem Løvaas – kategori av bilder, video eller lyd på Commons 
(no) Kårstein Eidem Løvaas hos Stortinget 
(no) Kårstein Eidem Løvaas hos Norsk senter for forskningsdata 
(en) Kårstein Eidem Løvaas hos Europarådets parlamentarikerforsamling 
(no) «Kårstein Eidem Løvaas». Høyre. Arkivert fra originalen 4. mars 2016. 
(no) Kårstein Eidem Løvaass stemmegivning på Stortinget (arkivert) siden 2009 systematisert av organisasjonen Holder de ord
Jérôme Cousin

Jérôme Cousin (født 5. juni 1989 i Saint-Sébastien-sur-Loire) er en fransk, tidligere profesjonell, landeveissyklist. Han la opp etter 2021-sesongen.


== Meritter ==


== Referanser ==


== Eksterne lenker ==
(en) Jérôme Cousin – kategori av bilder, video eller lyd på Commons 
(en) Jérôme Cousin – ProCyclingStats 
(en) Jérôme Cousin – Cycling Archives 
(en) Jérôme Cousin – Cycling Quotient 
(en) Jérôme Cousin – CycleBase 
(en) Jérôme Cousin – TheSports.org
Kévin Reza

Kévin Reza (født 18. mai 1988 i Versailles) er en tidligere profesjonell, fransk landeveissyklist. Han la opp etter 2021-seseongen.


== Meritter ==


== Referanser ==


== Eksterne lenker ==
(en) Kévin Reza – ProCyclingStats 
(en) Kévin Reza – Cycling Archives 
(en) Kévin Reza – Cycling Quotient 
(en) Kévin Reza – TheSports.org
Anita Berglund

Anita Berglund  (født 27. september 1963 på Fagernes) er en norsk forfatter av kriminallitteratur. 


== Bakgrunn ==
Hun er utdannet innen dataprogrammering, har en mastergrad i økonomi og har blant annet arbeidet som finansanalytiker, redaktør og oversetter. Hun er oppvokst i Svelvik og flere andre steder i Norge. Som voksen bodde hun i USA i til sammen elleve år, før hun bosatte seg i Larvik.


== Bibliografi ==
2009: I fritt fall (kriminalroman), Gyldendal
2011: Midtvintermørke (kriminalroman), Gyldendal
2014: Forfatteren (kriminalnovelle), LIV Forlag
2015: Den dødelige Camas-blomsten (kriminalnovelle), LIV Forlag
2016: Din idiot (kriminalnovelle), LIV Forlag


== Familie ==
Anita Berglund er søster av krimforfatteren Ingrid Berglund.


== Referanser ==


== Eksterne lenker ==
(no) Anita Berglund hos Gyldendal Norsk Forlag
(no) Anita Berglund hos Norsk Forfattersentrum